ఈక్షేత్రమునకు"ఉఱైకోయిల్" (సర్వేశ్వరుడు నిత్య నివాసము ఉంటున్న) దివ్యదేశము. నమ్మాళ్వార్లు ఈ స్వామి మహత్యాన్ని ప్రకాశింపజేసాడు. (తిరువాయిమొళి 4-10)

ఈ దివ్యదేశమునకు 1.కి.మీ దూరములో నమ్మాళ్వార్ల జన్మస్థానం ఉంది. "అప్పన్ కోయిల్" అను గ్రామం ఉంది. ఈ క్షేత్రమునకు సమీపముననే నవ తిరుపతులు ఉన్నాయి. ఆళ్వారు తిరునగరి యను అష్టాక్షరీ మంత్రరూప పద్మమునకు యెనిమిది అక్షరములనెడి యెనిమిది పద్మదళములవలె యెనిమిది దివ్యదేశములు అమరియున్నవి. ఈక్షేత్ర సమాచరం సంగ్రహశ్లోక రూపంలో ఉంది.

ఇచట స్వామి స్వయం వ్యక్తము. పెద్దతిరుమేనితో వేంచేసి యున్నారు. స్వామి శ్రీపాదములు భూమిలో నున్నవని ఐతిహ్యము.

ఇంద్రుడు పితరులను పూజించనందున పితరుల శాపం పొందాడు. తరువాత ఇంద్రుడు ఈ స్థలమునకు వచ్చి ఆధినాథ పెరుమాళ్లను సేవించి శాపవిముక్తిని బొందెనని స్థలపురాణము.

"సర్వేశ్వరుని పరత్వమును తెలిసికొన లేక సంసారులు నశించి పోరాదు" అను ఔదార్యముతో ఆళ్వార్లు "ఒన్ఱుమ్‌ తేవుమ్‌" అను దశకమును ఉపదేశించి సర్వేశ్వరుడే సమస్త కారణభూతుడు అని పరత్త్వమును ప్రకటించి, అతడు మన కొరకే తిరుక్కురుగూర్ అను దివ్యదేశమున (తిరుక్కురు గూర్ అదనుళ్‌నిన్ఱ) వేంచేసియున్నాడు. అని సర్వేశ్వరుని "పరత్త్వ సౌలభ్యములు" అనుగుణములను ఆళ్వారులు ప్రకటించారు.

విశేషాలు
చేరే మార్గం
ఇవికూడా చూడండి
పాశురాలు